|  |
| --- |
|  **Света Петка** |
|  |
| 
Поглед на црквата |
| **македонска православна црква** |
| **Епархија** | Брегалничка |
| **Архијерејско намесништво** | Делчевско |
| **Парохија** | Ѕвегорска |
| Местоположба |
|  |
| **Координати** | 42°01′27.2″N 22°43′22.5″E﻿ / ﻿42.024222° СГШ; 22.722917° ИГД﻿ / 42.024222; 22.722917Координати: 42°01′27.2″N 22°43′22.5″E﻿ / ﻿42.024222° СГШ; 22.722917° ИГД﻿ / 42.024222; 22.722917 |
| **Место** | Селник |
|  **Општина** | Делчево |
|  **Држава** | Македонија |
| Општи податоци |
| **Покровител** | Света Петка |
|
|  **Зограф** | Јован Комнов |
| Архитектонски опис |
|  **Архит. тип** | еднокорабна |
|

**Света Петка** — главна селска црква во селото Селник. Сместена е на неколку стотина метри лево од патот кој води од Драмче кон Селник. Црквата е прогласена за споменик на културата од национално значење од страна на Министерството за култура на Македонија.

Историја
--------

Точни податоци за изградбата на црквата не се достапни, но според трите слоја на фрескоживописот, од кои првиот е некаде од XIII-XIV век, се претпоставува дека истата била изградена некаде во XIV век.

Врз основа на зачуваниот ктиторски натпис, изградена е во „тешко време", кога столувал „новиот епископ Прохор".

Во 2001 година, црквата била реконструирана, а во дворот биле изградени помошни објекти. Секоја година на 27 октомври, т.е. на празникот Петковден, во црквата се организира голем собор.

Архитектура
-----------

Градбата на црквата е еднокорабна со правоаголна основа и е покриена со камени плочки. Градена е од кршен камен и вар. Над влезната врата има ниша со фреска на која е прикажана Света Петка.

Внатрешноста на црквата е зографисана. Ја живописал Јо(ван) Комнов, најверојатно во третата деценија на XII век. Ѕидното сликарство е стилски блиско на недалечниот алински манастир „Св. Спас" во Бугарија (1626).

Во сликаната програма се вклучени локалните пустиножители Св. Јоаким Осоговски и Св. Јоан Рилски.

Фрескоживописот се состои од три слоја, од кои првиот е некаде од XIII-XIV век, додека следниот од XVI век, односно од времето на архиепископот Прохор Охридски. Натписите се словенски и сведочат за продолжувањето на словенската култура во време на отоманското владеење. Целата црква е живописана, но голем дел од фреските се оштетени. Иконостасот со царските двери и иконите биле изработени во 1906 година од страна на зографот Гаврил.

Галерија
--------

* Влезот на цркватаВлезот на црквата
* Помошни објекти во дворот на цркватаПомошни објекти во дворот на црквата
* Дворот на цркватаДворот на црквата
* Фреска на Света Петка во внатрешноста на цркватаФреска на Света Петка во внатрешноста на црквата

Поврзано
--------

* Список на културно наследство на Македонија
* Делчевско архијерејско намесништво
* Ѕвегорска парохија
* Селник

Наводи
------

1. ↑  Јелена Павловска, Наташа Ниќифоровиќ и Огнен Коцевски (2011). Валентина Божиновска (уред.). *Карта на верски објекти во Македонија*. Менора - Скопје: Комисија за односи во верските заедници и религиозните групи. стр. 31.
2. 1 2 3 4  Илиевска-Арсова, В. (2011). „Пијанец-Малеш, изобилство од сонце и насмевки![*мртва врска*]". Штип, Центар за развој на Источен плански регион. стр. 31.
3. 1 2  „Звегорска парохија Архивирано на 30 септември 2018 г.". *Брегалничка епархија*.
4. 1 2 3  Ристовски, Блаже, уред. (2009). „*„Света Петка"*". *Македонска енциклопедија*. , книга II (М-Ш). Скопје: МАНУ. стр. 1311. Text "series
" ignored (help)

Надворешни врски
----------------

* Црква „Св. Петка" - Селник на Ризницата ?

|  |  |  |  |  |  |
| --- | --- | --- | --- | --- | --- |
| 

| * п
* р
* у
Културно наследство во Општина Делчево |
| --- |
|  |
|  | Црква „Св. Архангел Михаил" (Драмче)  •  Црква „Св. Константин и Елена" (Разловци)  •  Црква „Св. Петка" (Селник) |  |

 |